Haktivizm

Haktivizm () — siyasi gündəmi və ya sosial dəyişikliyi təşviq etmək üçün vətəndaş itaətsizliyinin bir forması olaraq hakerlik kimi kompüter əsaslı üsullardan istifadə. Kökləri haker mədəniyyəti və haker etikasında olan İnternet fəallığının bir forması olan haktivizm çox vaxt söz azadlığı, insan hüquqları və ya məlumat azadlığı ilə bağlıdır.

Haktivist fəaliyyətlər bir çox siyasi idealları və məsələləri əhatə edir. Senzuradan təsirlənməyən kommunikasiya üçün peer-to-peer platforma olan Hyphanet siyasi düşüncə və söz azadlığının koda çevrilməsinin əsas nümunəsidir. Bir aktivizm forması kimi hakerlik etmək tək bir şəxs və ya ümumi bir nüfuz sahibi olmadan ümumi məqsədlərə doğru əməkdaşlıq edən Anonymous və WikiLeaks kimi aktivistlər şəbəkəsi vasitəsilə həyata keçirilə bilər. Məsələn, ABŞ Ədliyyə Nazirliyinin bəyanatına görə, WikiLeaks-in qurucusu Culian Assanj, dünya miqyasında çoxsaylı kiberhücumlarla əlaqəsi olan "Anonymous" və "LulzSec" qruplarına bağlı hakerlərlə birgə planlar hazırlayıb. 2012-ci ildə ABŞ-dan ekstradisiya tələbi ilə Böyük Britaniyada saxlanılan Assanj, LulzSec rəhbərinə hədəflərin siyahısını vermiş və ona bildirmişdi ki, ələ keçirilmiş materialların ən böyük sızıntısı Milli Təhlükəsizlik Agentliyi, Mərkəzi Kəşfiyyat İdarəsi və ya New York Times-dan gələcək.

 İstinadlar 

Kateqoriya:Cəmiyyətdə texnologiya
Kateqoriya:İnternet terminləri
Kateqoriya:Siyasət və texnologiya